laion/Wikipedia-Exotic huggingface dataset:
מסחר אוטומטי

מסחר אוטומטי הוא מסחר בשוק ההון באמצעות תוכנת מחשב אשר מבצעת הוראות מסחר בצורה אוטומטית. הוראות אלו מבוצעות במהירות של מילישניות ללא התערבות הסוחר מלבד שלב הזנת התניות לקניה/מכירה של ניירות ערך. בצורה זו מתאפשר לסוחר להזין פקודות מבעוד מועד והמערכת האוטומטית ממתינה במקום סוחר הבורסה לשילוב התנאים המבוקשים לשם קניה או מכירה של ניירות הערך. להבדיל ממסחר אלגוריתמי בו שיטת המסחר הוטמעה בקוד המקור של מערכת המסחר, במסחר אוטומטי הסוחר מזין נקודות כניסה ותנאים שונים המבוססים על מקורות מידע שונים ונתונים שונים משוק ההון בשדות הרלוונטיים אשר נמצאים במערכת המסחר האוטומטי. בנוסף, בדרך כלל במסחר אלגוריתמי, קוד המקור אישי וסודי ואינו ידוע לכלל הציבור, שכן לא מעט אנשי מקצוע עמלו על מנת להגיע לרמה שהוא יניב תשואה חיובית לאורך זמן. בין יתר העוסקים בפיתוח מערכת מסחר אלגוריתמי ניתן למצוא מתכנתים בכירים, מתמטיקאים ואנשי שוק ההון, אשר חוברים יחדיו על מנת לבנות אלגוריתם מסחר שיניב תשואה חיובית לאורך זמן. לעומת זאת במערכת מסחר אוטומטי, ניתן להזין כל פעם מחדש נתונים שונים, התוכנות נותנות פתרון טכנולוגי לקהל יעד גדול, הכולל גם משקיעים פרטיים, המבצעים מסחר עצמאי בבורסה. בעשור השני של המאה ה-21, רבים מבתי השקעות מעניקים גישה למערכת מסחר אוטומטי לאלו הסוחרים דרכם בבורסה בישראל. איתן אבריאל, סחר אלגוריתמי: משחק מתוחכם או התערבות לא הוגנת?, באתר TheMarker‏, 23 באוגוסט 2009 שי אספריל, עלייתן של מכונות הכסף, באתר כלכליסט, 14 בינואר 2010 איתי להט, מיליונית שנייה, מיליארד דולר, באתר כלכליסט, 8 בספטמבר 2011 לאון יעקובי, ניהול השקעות בישראל בעידן האלגו טריידינג, באתר News1 מחלקה ראשונה, 3 בדצמבר 2013
מליסוס

מליסוס בן איתגנס (ביוונית: Μέλισσος) היה איש סאמוס, היה פילוסוף יווני בן המאה החמישית לפנה"ס, היה ממפתחי האסכולה האלאטית. הוא היה המפקד הימי של הצי של סאמוס לפני המלחמה הפלופונסית שהביס את פריקלס ואת הצי האתונאי בשנת 441 לפנה"ס. לפי דיוגנס לארטיוס, מליסוס היה תלמידו של פרמנידס ומורו של לוקיפוס. לפי סימפליקיוס הפילוסוף היווני הוא כתב ספר אחד בשם "על אודות הטבע, או על אודות מה שקיים". הספר לא שרד. שרדו כמניין פרגמנטים אצל סימפליקיוס. דומה שהיה הפילוסוף האחרון של האסכולה של אלאה. בדומה למורו פרמנידס הוא ראה את המציאות כיחידה, קבועה, בלתי משתנה, כלומר חסרת תנועה. הוא הוסיף על קודמו שהמציאות חסרת ריק וחסרת גבולות. J.S.Kirk, J.E.Raven and M.Schofield, The Presocratic Philosophers, Second Edition, Cambridge University Press, pp. 390-401. מליסוס, באתר אנציקלופדיה בריטניקה (באנגלית) מליסוס, באתר אנציקלופדיית ההיסטוריה העולמית (באנגלית) ערך זה הוא קצרמר בנושא פילוסופים ובנושא יוון העתיקה. אתם מוזמנים לתרום לוויקיפדיה ולהרחיב אותו.
ריינהרד זלטן

ריינהרד יוסטוס רגינלד זלטן (בגרמנית: Reinhard Justus Reginald Selten;‏ 5 באוקטובר 1930 – 23 באוגוסט 2016) היה כלכלן יהודי-גרמני זוכה פרס נובל לכלכלה. זלטן נולד בוורוצלב שבפולין (אז: ברסלאו שבשליטת גרמניה) לאב יהודי, אדולף זלטן, ולאם פרוטסטנטית, קתה לותר. בגיל 14 עזב ריינהרד יחד עם אימו ואחיו את ברסלאו והגיע להסן, שם עבד כנער חווה עד שנת 1946. הוא התחנך כפרוטסטנט. הוא למד מתמטיקה באוניברסיטת פרנקפורט בשנים 1951–1957. הוא כתב תזה בנושא תורת המשחקים השיתופית בהנחיית אוולד בורגר. בשנת 1961 הוא השלים דוקטורט במתמטיקה. זלטן הוזמן על ידי אוסקר מורגנשטרן להגיע לאוניברסיטת פרינסטון, ובה פגש את קבוצת המחקר בה היה חבר ישראל אומן. ב-1965 הוזמן להשתתף בסמינר מחקר בירושלים בן שלושה שבועות בו השתתפו חשובי חוקרי תורת המשחקים בעולם באותה עת (17 איש). בעקבות הסמינר נוצר שיתוף פעולה בינו לג'ון הרסני. בהמשך שיתף פעולה עם עמוס פרלמוטר ואבי שמידע בתחומים המשיקים לתורת המשחקים. זלטן זכה בפרס נובל בכלכלה בשנת 1994 יחד עם ג'ון הרסני וג'ון נאש על עבודתו בפיתוח שיווי משקל תת-משחקי משוכלל. הוא ידוע גם בזכות עבודתו ברציונליות חסומה וכאחד מהאבות המייסדים של הכלכלה הניסויית. זלטן היה פרופסור באוניברסיטת בון. בהיותו אספרנטיסט פעיל מאז 1959, היה חבר ומייסד-שותף (1983) של האקדמיה הבין-לאומית למדעים של סן-מרינו. נישא לאליזבת, שאותה הכיר במסגרת פעילותו בתנועת האספרנטו. שיווי משקל משוכלל שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946 מדיה וקבצים בנושא ריינהרד זלטן בוויקישיתוף ריינהרד זלטן, באתר פרס נובל (באנגלית) ריינהרד זלטן, באתר פרויקט הגנאלוגיה במתמטיקה ריינהרד זלטן, באתר MacTutor (באנגלית) ריינהרד זלטן, באתר dblp עבודות של ריינהרד זלטן באתר IDEAS. בלומברג, הכלכלן חתן פרס נובל וחוקר תורת המשחקים ריינהרד סלטן מת בגיל 85, באתר TheMarker‏, 1 בספטמבר 2016 טים הארפורד פייננשל טיימס, ‏משחק באיומים, באתר גלובס, 20 בנובמבר 2014 ריינהרד זלטן, באתר אנציקלופדיה בריטניקה (באנגלית) ריינהרד זלטן, באתר "Find a Grave" (באנגלית)
אוקראינה במשחקים הפאראלימפיים

אוקראינה השתתפה לראשונה במשחקים הפאראלימפיים באטלנטה (1996). עד משחקים אלו, התחרו הספורטאים האוקראינים במסגרת המשלחת הסובייטית, ובמשחקים שנערכו ב-1992 השתתפו, לצד ספורטאים ממדינות נוספות שהרכיבו בעבר את ברית המועצות, במשלחת מאוחדת (Unified Team). גם במשחקי החורף הפאראלימפיים לוקחת אוקראינה חלק מאז המשחקים הפאראלימפיים נאגנו (1998) ושולחת משלחות גם למשחקים אלו דרך קבע. הופעת הבכורה של אוקראינה כמדינה עצמאית במשחקים הפאראלימפיים נערכה במשחקים שנערכו באטלנטה 1996, כששלחה משלחת של 25 גברים וחמש נשים. במשחקים זכתה אוקראינה במדליית הזהב הראשונה שלה כשהאתלט וסיל לישצ'ינקי זכה בתחרות הדיפת כדור הברזל (קטגוריה T11) עם שיא פאראלימפי של 13.66 מטרים. אוקראינה החלה להיות מתחרה משמעותית יותר במשחקים הפאראלימפיים סידני (2000) כשהגדילה את סך המדליות שלה משבע מדליות מאטלנטה ל-37 מדליות פאראלימפיות בסידני, מהן רק שלוש מדליות זהב, ובמשחקים העוקבים כבר הפכה לאחת המדינות המצליחות ביותר במשחקים כשדורגה שישית בטבלת המדליות במשחקים הפאראלימפיים אתונה (2004), רביעית בטבלה במשחקים הפאראלימפיים בייג'ינג (2008) ובמשחקים הפאראלימפיים לונדון (2012) ושלישית בטבלת המדליות של המשחקים הפאראלימפיים ריו דה ז'ניירו (2016). הספורטאים הבולטים בתולדות המשלחת האוקראינית הם השחיין ויקטור סמירנוב, שזכה בעשר מדליות פאראלימפיות, מהן חמש מדליות זהב והאתלטית אולנה אקופיאן שזכתה ב-13 מדליות פאראלימפיות. אוקראינה במשחקים האולימפיים אוקראינה במשחקים האולימפיים לנוער מדיה וקבצים בנושא אוקראינה במשחקים הפאראלימפיים בוויקישיתוף אוקראינה באתר הוועד הפאראלימפי הבינלאומי המשתתפים במשחקים באטלנטה Atlanta 1996 Paralympic Games Athletics Men's Shot Put F11
השביתה הכללית בוונצואלה (2002–2003)

השביתה הכללית בוונצואלה הייתה שביתה פוליטית שארגנה האופוזיציה לנשיא הוגו צ'אווס, בדרישה לקיים בחירות חדשות לנשיאות. השביתה נמשכה מדצמבר 2002 עד פברואר 2003. מרכיב עיקרי בשביתה היה צמצום ניכר של הפקת הנפט במדינה. הדבר המיוחד בשביתה הזו היא העובדה, שהיא נתמכה על ידי הבורגנות כנגד ממשלה הנתמכת על ידי הפועלים ולא להפך. הבורגנות בוונצואלה, יחד עם שותפיה בארצות הברית, נמצאת במגננה מאז היבחרו של הנשיא הוגו צ'אווס בשנת 1998. ונצואלה היא אחת מיצאניות הנפט הגדולות בעולם, וחלק עיקרי מכלכלתה מתבסס עליו. לכן גם הלאים צ'אווס את הנפט כשעלה לשלטון. באפריל 2002 נעשה ניסיון הפיכה כושל נגד הנשיא, והמצב הכלכלי הלך והידרדר. האינפלציה טיפסה במהלך השנה לרמה של 35 אחוזים ומעמד הביניים הלך והתרושש. בשנת 2001 נבחר קרלוס אורטגה להוביל את הקונפדרציה של האיגודים המקצועיים של וונצואלה. אומנם בית המשפט פסל את תוצאות הבחירות, אך הוא נשאר בתפקידו. אורטגה היה שותף בניסיון ההפיכה באפריל, וכשצ'אווס החליט על הלאמה מוחלטת של חברת הנפט הגדולה PDVSA, הוא קרא לשביתה כללית, שהחלה בדצמבר. מטרת השביתה הייתה לזעזע את המשק של וונצואלה במידה כזאת, שתתאפשר הדחתו של צ'אווס, בדומה אולי למהלך שהובילו כוחות הימין בצ'ילה בזמן שלטונו של סלבדור איינדה. אך רוב העובדים לא נטשו את מקומות העבודה שלהם, וצ'אווס אף היה בטוח מספיק בשביל להשתתף בחגיגות ההשבעה של הנשיא החדש של ברזיל ב-2 בינואר 2003. הייצור לא נפסק לגמרי, אך במקום מיליוני חביות נפט ביום יצרו רק 400 אלף חביות ביום, עדיין יותר מהצריכה הלאומית. ממשל ארצות הברית תמך בגלוי בהפלת משטרו של צ'אווס, אך לא תכננה הפיכה צבאית כמו במקרה של צ'ילה. אלפי עובדים של ה-PDVSA פוטרו. כנגד אורטגה התנהל משפט ארוך, ובסופו נכלא ל-16 שנים בכלא, אך ברח משם כבר בשנת 2006. האופוזיציה כנגד צ'אווס נחלשה בעקבות השביתה. חולשה הביאה אותם לכיוון של התקפות טרוריסטיות אחרי השביתה. אך גם צ'אווס לא מרגיש יותר בטוח. לארצות הברית הוא לא נסע ב-2003 לפתיחת הדיונים באו"ם, כי חשש שיתנקשו בחייו. מדיה וקבצים בנושא השביתה הכללית בוונצואלה בוויקישיתוף
שדרות בן-גוריון (חיפה)

שדרות בן-גוריון הוא רחוב ראשי במושבה הגרמנית שבחיפה, אשר בו נמצאים מגוון רחב של מסעדות, בתי קפה וחנויות. בשדרה נמצאת הכניסה הצפונית של הגנים הבהאים. הרחוב מרכז את דרך אלנבי, שדרות המגינים, כביש 4 ושדרות הציונות. בחג של החגים, הרחוב הופך למדרחוב ומתקיימים בו פסטיבלים, תהלוכות ומופעים. בית משפחת קלר - שד' בן-גוריון 1, שימש בעבר את משפחתו של פרידריך קלר שהיה סגן הקונסול של גרמניה, לאחר מכן שימש כבית משרדים של חברת מע"צ בית משפחת שטרובה - שד' בן-גוריון 2–4. המשפחה עסקה בייצור שמן זית וסבון. בית החרושת שכן בדרך יפו 102 מלון קרפט - שד' בן-גוריון 5. היה המלון המודרני הראשון בחיפה. שימש למגורי המושל הצבאי הבריטי ומגורי מושל מחוז חיפה. בית דיק - שד' בן-גוריון 8. המשפחה עסקה במכירת ציוד חקלאי. בחזית הבית חלונות גדולים ששימשו לתצוגת הציוד. בית שומאכר - שד' בן-גוריון 12. בית ד"ר שמידט - שד' בן-גוריון 15, ביתו של רופא המושבה[דרוש מקור], היה גם סגן הקונסול של בריטניה. במבנה קומת מרתף גדולה, המבנה שופץ ובכניסה הונחה רצפת זכוכית המאפשרת לראות חלק מקומת המרתף. במבנה שכנה בעבר המסעדה "השמורה 1872". בית אוליפנט - שד' בן-גוריון 16. הבית שוכן ממול לבית בשד' בן-גוריון 15. הגנים הבהאים - הכניסה הצפונית לגנים הבהאים, נמצאת בשדרות בן-גוריון. הגנים הם המרכז הבהאי העולמי, מרכז מנהלי ודתי של הדת הבהאית. מלון קולוני - בעבר מלון אפינגר - שד' בן-גוריון 28 מדיה וקבצים בנושא שדרות בן-גוריון בוויקישיתוף מפת חיפה 1954, בהוצאת מחלקת המדידות, עם סימון 'מלון אפינגר' (מס' 42 במפתח), באתר הספרייה הלאומית, אוסף המפות ע"ש ערן לאור דור זומר, איך הגיע בית מלון גרמני ללב חיפה הערבית - והאם הנאצים קשורים לזה?, באתר כלכליסט, ‏26.10.2019 ערך זה הוא קצרמר בנושא חיפה. אתם מוזמנים לתרום לוויקיפדיה ולהרחיב אותו.
הרקלידס

הרקלידס איש פונטוס (ביוונית עתיקה: Ἡρακλείδης ὁ Ποντικός) היה פילוסוף יווני בן המאה הרביעית לפנה"ס. היה איש האקדמיה האפלטונית באתונה ותלמידו של אפלטון. כתביו היו בעיקר בצורת דיאלוגים, ופרגמנטים אחדים מהם שרדו. את רשימת כתביו המלאה מביא דיוגנס לארטיוס. הרקלידס עסק בנושאים הבאים: אסטרונומיה - כאן החזיק בדעה שהיקום אינסופי; הארץ סובבת על צירה פעם ביום ממערב למזרח (כמו אקפנטוס שפעל באותה תקופה); הארץ במרכז היקום; השמש סובבת סביב הארץ במחזור שנתי ובמסלול אליפטי; כוכבי הלכת ונוס וכוכב חמה סובבים סביה השמש; כל כוכב הוא יקום נפרד. פיזיקה - רעיון מקורי היה האפשרות שיש מאסות שאין ביניהן "תפר", שיכולים להיפרד ולהתאחד מחדש לחומרים אחרים. אסכטולוגיה - הוא טען שהנשמה קלת משקל ומקורה בשביל החלב. לפי רשימת ספריו עסק גם באתיקה, שירה ומוזיקה. The Oxford Classical Dictionary, eds. S. Hornbowler and A. Spawforth, Third Edition, Oxford, p.686, s.v. Herclides Ponticus הרקלידס, באתר אנציקלופדיה בריטניקה (באנגלית)
לסקר

האם התכוונתם ל... פרס לסקר – פרס המוענק מדי שנה (מאז 1946) לאנשים חיים שתרמו משמעותית למדעי הרפואה או לקידום הרפואה. על שם אלברט ומרי לסקר. משפט לסקר-נתר – משפט בתורת החוגים לסקר - מלח הודי אישים ששמם לסקר אדוארד לסקר – שחמטאי ושחקן גו יהודי-אמריקאי אדוארד יצחק לסקר (1829-1884) פוליטיקאי ומשפטן יהודי-פרוסי אלברט לסקר – איש עסקים אמריקני ומחלוצי הפרסום, על שמו פרס לסקר אלזה לסקר-שילר – משוררת גרמנייה יהודייה, אשתו של ברטולד לסקר ברטולד לסקר – שחמטאי ורופא יהודי-גרמני, אחיו של עמנואל לסקר דניאל לסקר – פרופסור למחשבת ישראל מרי לסקר – פילנתרופית, שתדלנית. ממקימי החברה האמריקנית לסרטן. עמנואל לסקר – אלוף העולם השני בשחמט, על שמו משפט לסקר-נתר רותקה לסקר – נערה יהודיה שנספתה בשואה
הבוקר שאחרי

האם התכוונתם ל... סרטי קולנוע הבוקר שאחרי (1974) – סרט קולנוע משנת 1974 הבוקר שאחרי (1986) – סרט קולנוע משנת 1986 תוכניות טלוויזיה הבוקר שאחרי (סדרת טלוויזיה) משנת 1998 שירים הבוקר שאחרי (הרפתקה בפוסידון) – שיר הנושא מתוך הסרט הרפתקה בפוסידון הבוקר שאחרי (עקיבא נוף) – אלבום של הזמר עקיבא נוף הבוקר שאחרי (יונתן רוזן) – אלבום של הזמר יונתן רוזן משנת 2008 פסל הבוקר שאחרי (פסל) – פסלה של אילנה גור
הבוקר שאחרי (פסל)

הבוקר שאחרי הוא פסל סוריאליסטי מעשה ידי הפסלת הישראלית אילנה גור משנת 2004. הפסל מוצג כיום בחדר הנזירים שבמוזיאון אילנה גור ביפו. היצירה הוצגה בשנת 2006 הפסל עשוי שולחן עץ בן כ-300 שנים, ועליו צלחות עשויות ברונזה כאשר בצלחות חלקי גוף של אדם ובעלי חיים, גולגולת של פרה, עכביש ענק, ועליהם זוחלים נמלים וחרקים ענקיים. גודלם של החרקים יוצר פסל סוריאליסטי, והבחירה בחלקי אדם, ובשולחן ארוך מהווה קונוטציה לשולחן הסעודה האחרונה של ישו. לדברי אילנה גור היצירה עוסקת במחזור החיים והמוות, ומנסה לעשות זאת בצורה הומוריסטית, כאשר לצידה, באותו חדר, מוצגת היצירה ראשים העוסקת אף היא באותו נושא. סביב השולחן מסודרים כיסאות עץ ריקים. אילנה גור עיצבה את מושבי העור של כיסאות אלה. אתר האינטרנט הרשמי של הבוקר שאחרי גלית חתן, יפת והעיר שלא מתעייפת
Outlook.com

Outlook.com הוא שירות דואר מבוסס רשת של מיקרוסופט שהחליף את קודמו Hotmail.‏ Outlook.com בנוי בממשק ה-Metro של מיקרוסופט. מיקרוסופט החלה להעביר משתמשים ל-Outlook.com ביולי 2012. בפברואר 2013 הודיעה החברה כי השלימה את שלב הבטא, ובמסגרתו עברו כבר 60 מיליון משתמשים לשירות החדש. במאי 2013 הודיעה מיקרוסופט כי סיימה להעביר את חשבונות הדואר הישנים של הוטמייל לשירות החדש. מבצע ההעברה החל באותה תקופה של שנת 2012, עת חשפה מיקרוסופט את Outlook.com. ההעברה הצריכה פעולות תחזוקה ושדרוג למערכות ושרתים, מה שגרם לתקלות בשירותים אחרים כשהבולטת בהן אירעה במרץ 2013, עת הושבתו שירותי המייל והאחסון של מיקרוסופט למשך יותר מיממה. שירות הדואר מתאפיין באינטגרציה חזקה עם תוכנת Microsoft Office של החברה, והוא מעוצב בסגנון הדומה לתוכנת Microsoft Outlook. מאפיין נוסף של שרת הדואר הוא האפשרות לבצע באמצעותו שיחות בסקייפ גם בלי להשתמש בתוכנה עצמה. Microsoft Outlook Windows Live Mail חשבון מיקרוסופט אופיס 365 Office Online מדיה וקבצים בנושא Outlook.com בוויקישיתוף Outlook.com, ברשת החברתית פייסבוק Outlook.com, ברשת החברתית אקס (טוויטר) "מיקרוסופט הורגת סופית את הוטמייל", פיסי מגזין, מאי 2013
בית ישראל (קיבוץ)

בית ישראל הוא קיבוץ עירוני בשכונת גילה א' שבירושלים. בקיבוץ, הממוקם בתוך מתחם דיור ציבורי של עמידר אשר שימש בעבר כמרכז קליטה, חברים דתיים וחילונים, יוצאי קיבוצים וערים מכל רחבי הארץ, והוא פועל לחיזוק השכונה דרך פרויקטים חברתיים וחינוכיים. הקיבוץ הוקם בתחילת שנות התשעים של המאה ה-20 בעיקר על ידי יוצאי קיבוצים ובהם הושע פרידמן בן שלום ואשתו אורלי. הגרעין המייסד הורכב ממשפחות יוצאי הקיבוץ הדתי והתנועה הקיבוצית. הרעיון המוביל להקמת הקיבוץ היה שינוי מטרת העל של הקיבוצים מהתיישבות חקלאית להתערות עירונית בחברה הישראלית, ומתוך רצון לבנות קהילה שיתופית היונקת ממקורות הרוח היהודיים ומתמודדת עם בעיות השעה הבוערות בחברה הישראלית. הקיבוץ שם לו מטרה לקחת חלק בבניית החברה בישראל, תוך שימת דגש על תרבות חיים יהודית, סובלנות, קבלה וערבות הדדית. במהלך השנים התאספה סביב הקיבוץ קהילה של משפחות ויחידים המונה כיום כ-200 חברים. במסגרת הקיבוץ פועלת מכינת בית ישראל, המכינה הקדם צבאית הראשונה המשותפת לדתיים וחילונים. המכינה הוקמה בשנת 1997 בידי חברי הקיבוץ, בעקבות רצח רבין, מתוך מטרה להביא לקירוב לבבות וליצור מכנה משותף בין הזרמים השונים בחברה הישראלית, תוך שילוב חיי קומונה, עיסוק מעמיק בזהות יהודית ופעילות חברתית וחינוכית. חברי קהילת בית ישראל, הקיבוץ העירוני וחניכי המכינה פעילים חברתית בשכונה במגוון תחומים - במסגרות חינוכיות, במניינים בבית הכנסת או בפרויקטים חברתיים. חברי הקהילה מקיימים אורחות חיים קהילתיים הנעים על כמה צירים: בית כנסת, חגים, ארוחות משותפות ולימוד. במקביל, ילדי הקהילה מתחנכים, יחד עם ילדי כלל השכונה, בשלושה גנים עירוניים-צבוריים ובבית ספר ממ״ד ׳בית-ישראל׳ שאנשי הקהילה מלווים. חלק מחברי הקהילה פעילים בפרויקטים השונים שהמכינה מפעילה, כגון המשחקייה או מרכז הלמידה, וחלקם גם מלמדים או מדריכים במכינה. בשנים האחרונות פועל בקיבוץ כפר סטודנטים של תנועת הבוגרים של בני עקיבא. קרן בלוט ואורנה גלץ-דודי, 2008. "קהילה בתוך קהילה - בניית שותפות בין תושבי שכונת גילה בירושלים לאנשי הקיבוץ העירוני בית ישראל", בתוך: יובל דרור (עורך), הקבוצות השיתופיות בישראל, יד יצחק טבנקין, עמ' 324-299. אתר קבוצת רעות עמרי די-נור, "קצת על קהילת בית ישראל", טבע עברי, 12 ביוני 2010. נטעאל בנדל, "על קיבוצים עירוניים, שמעתם?", כיפה, 10 בינואר 2013. ריאיון עם עומר לבקוביץ', על הקיבוץ העירוני "בית ישראל" - בתוכנית "סדר יום חדש", בתוך יוטיוב, 18 במאי 2014. עמרי די-נור, קצת על קהילת בית ישראל, באתר טבע עברי, ‏12.06.2010 ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
פרס פריצת הדרך בפיזיקה יסודית

פרס פריצת הדרך בפיזיקה יסודית (באנגלית: The Breakthrough Prize in Fundamental Physics) הוא פרס שנתי בינלאומי בפיזיקה שהוענק לראשונה ביולי 2012 לתשעה פיזיקאים, שכל אחד מהם קיבל פרס בסך 3 מיליון דולר. את הפרס מעניקה קרן הפרס לפיזיקה יסודית, שנוסדה על ידי יורי מילנר. הפרס מוענק על מחקר בפיזיקה יסודית, וגובהו הופך אותו לפרס האקדמי הגבוה ביותר (בערך פי שלושה מגובהו של פרס נובל). הפרס הוא אחד מפרסי פורצי הדרך. בניגוד לפרס נובל לפיזיקה, שניתן רק לתגליות שזכו לאישוש ניסיוני, הפרס לפיזיקה יסודית ניתן גם לתאוריות שטרם זכו לאישוש ניסיוני, אך תרמו להתקדמות המדע. בשנת 2012 בחר יורי מילנר את הזוכים בפרס, בשנה שלאחר מכן הישתתפו בוועדת הפרס תשעת הזוכים של שנת 2012 וחתן פרס נובל לפיזיקה, סטיבן ויינברג. החל משנת 2013 ניתן רק פרס אחד בן 3 מיליון דולר, וכן שלושה פרסי "פרס אופקים חדשים בפיזיקה" לחוקרים צעירים. בנוסף ל"פרס פריצת הדרך בפיזיקה יסודית", הקרן מעניקה גם את "פרס פריצת הדרך המיוחד". בניגוד לפרס פריצת הדרך השנתי בפיזיקה בסיסית, הפרס המיוחד אינו מוגבל לתגליות אחרונות. נכון לשנת 2021 הפרס המיוחד, ש"ניתן להעניק בכל עת כהוקרה על הישג מדעי יוצא דופן", הוענקו שישה פרסים ב-5 הזדמנויות (פעמיים בשנת 2013 ופעם אחת ב-2016, 2018, 2019 ו-2021). השווי הכספי של הפרס הוא גם 3 מיליון דולר. ניתן לחלק את הפרס בין שני מדענים או יותר. להלן רשימת זוכי הפרסים, לפי סדר כרונולוגי (כולל זוכי הפרס המיוחד): פרס האופקים החדשים בפיזיקה, המוענק לחוקרים צעירים מבטיחים, מעניק פרס של 100,000 דולר. בדצמבר 2012 הוכרזו ניקלאס בייסרט, דויד גאיטו וזוהר קומרגודסקי כזוכים הראשונים בפרס "אופקים חדשים בפיזיקה", בסך 100 אלף דולר לכל אחד. פיסלון הפרס המהווה יצירת אמנות שנוצרה על ידי האמן הדני-איסלנדי אולאפור אליאסון, הוא כדור כסוף המעוצב בצורת "מערבולת מפותלת". הצורה היא צורת טורואיד, או סופגנייה, הנובעת משתי קבוצות של ספירלות תלת מימד המשתלבות זו בזו. ספירלות אלה נמצאות בטבע ונראות בקרנות בעלי חיים, בקונכיות נאוטילוס, במערבולות ואפילו בגלקסיות וחורים שחורים. פרס פריצת דרך במדעי החיים (2013) פרס פריצת הדרך במתמטיקה (2015) אתר האינטרנט הרשמי של פרס פריצת הדרך בפיזיקה יסודית תיאוריה ששווה 3 מיליון דולר, באתר הארץ, 14 בספטמבר 2012 סיון פינגולד, איך ברגע הפך פיזיקאי ישראלי למיליונר, באתר TheMarker‏, 1 באוגוסט 2012 הניו יורק טיימס, פרסי נובל נוסח עמק הסיליקון: המיליארדרים חילקו 22 מיליון דולר למדענים "רוק סטארים", באתר TheMarker‏, 9 בנובמבר 2015 "Fundamental Physics Prize - News". Fundamental Physics Prize (2016). נבדק ב-4 במאי 2016. {{cite web}}: (עזרה) B.P. Abbott, et al., Observation of Gravitational Waves from a Binary Black Hole Merger. Physical Review Letters, 2016;116:061102-1 Laureates - 2017
Apache Ant

אפאצ'י אנט (באנגלית: Apache Ant, ראשי תיבות של "Another Neat Tool"; ה"נמלה" של אפאצ'י) הוא כלי תוכנה לאוטומציה של תהליכי בניית תוכנה. הכלי דומה ל-Make, אבל ממומש באמצעות שפת התכנות Java, דורש את הפלטפורמה של ג'אווה, ומותאם בצורה הטובה ביותר לבניית פרויקטים בג'אווה. ההבדל הבולט ביותר בין Ant ל-Make הוא ש-Ant משתמשת ב-XML כדי לתאר את תהליך הבנייה ואת התלויות (dependencies) בפרויקט, בעוד ש-Make משתמשת בפורמט הנקרא Makefile. כברירת מחדל, קובץ ה-XML נקרא build.xml. כיום Ant הוא הכלי הנפוץ ביותר לבניית פרויקטים של ג'אווה. לדוגמה, מרבית המפתחים בג'אווה בקוד פתוח, כוללים את הקובץ build.xml ביחד עם ההפצה שלהם. מכיוון ש-Ant מאפשרת לשלב בקלות טסטים של JUnit ביחד עם תהליך הבנייה, היא מאפשרת למפתחים המעוניינים בכך לאמץ בקלות שיטות עבודה כמו פיתוח מונחה-בדיקות ואפילו Extreme programming. Ant הוא פרויקט של מוסד התוכנה אפאצ'י. זוהי תוכנה בקוד פתוח והיא מופצת תחת רישיון אפאצ'י. למטה מופיעה דוגמה לקובץ build.xml עבור תוכנית Hello world פשוטה בג'אווה. בדוגמה ניתן לראות כי מוגדרות ארבע מטרות (targets). שמות המטרות: compile ,clobber ,clean ו-jar, ולכל אחת מהן יש את התיאור שלה (description). ה"מטרה" jar מציינת שהיא תלויה (depends) במטרה compile. זה אומר ל-Ant שלפני שהיא יכולה להתחיל את ה"מטרה" jar, עליה קודם להשלים את ה"מטרה" compile. <?xml version="1.0"?> <project name="Hello" default="compile"> <target name="clean" description="remove intermediate files"> <delete dir="classes"/> </target> <target name="clobber" depends="clean" description="remove all artifact files"> <delete file="hello.jar"/> </target> <target name="compile" description="compile the Java source code to class files"> <mkdir dir="classes"/> <javac srcdir="." destdir="classes"/> </target> <target name="jar" depends="compile" description="create a Jar file for the application"> <jar destfile="hello.jar"> <fileset dir="classes" includes="**/*.class"/> <manifest> <attribute name="Main-Class" value="HelloProgram"/> </manifest> </jar> </target> </project> בתוך כל target מפורטות הפעולות ש-Ant צריכה לבצע על מנת לבנות את אותה "מטרה"; פעולות אלה מבוצעות באמצעות "משימות" (tasks) מוּבְנוֹת. לדוגמה, על מנת לבנות את ה"מטרה" compile, אנט צריכה קודם ליצור תיקייה בשם classes (אנט תיצור את התיקייה רק אם היא עדיין לא קיימת), ואז תיקרא למהדר של ג'אווה. לכן ה"משימות" שבהן משתמשים הן mkdir ו-javac. משימות אלה מבצעות את אותה העבודה שמבצעים יישומי שורת הפקודה בעלי אותם שמות. עוד task שמשתמשים בו בדוגמה הזאת נקרא jar: <jar destfile="hello.jar"> ל"משימה" זו של Ant יש את אותו השם כמו לכלי שורת הפקודה הנפוץ של ג'אווה, JAR, אבל למעשה זוהי קריאה לפונקציה מובנית של אנט המטפלת בקובצי jar/zip. פרט זה אינו רלוונטי עבור מרבית המשתמשים שבסך הכל מקבלים את ה-JAR שרצו, אשר מכיל את הקבצים שהם ביקשו. משימות רבות של Ant מאצילות את העבודה שלהן על תוכניות חיצוניות שבאות עם מערכת ההפעלה (native) או לתוכניות ג'אווה. משימות אלה משתמשות במשימות אחרות שבאות מובנות באנט: <exec> ו-<java>, על מנת ליצור את שורות הפקודה ולטפל בכל הפרטים של מיפוי המידע בין הקובץ build.xml לארגומנטים של התוכניות והפירוש של הערכים המוחזרים. Apache Maven אוטומציה של בניית תוכנה Apache Subversion מדיה וקבצים בנושא Apache Ant בוויקישיתוף אתר האינטרנט הרשמי של Apache Ant (באנגלית)
העצב המשולש

העצב המשולש (TA: Nervus trigeminus, נהוג לסמנו: CN V) הוא זוג עצבי הגולגולת החמישי. אחראי לתחושה של הפנים ושל אזורים נוספים בקדמת הראש, ולתנועות לעיסה, נשיכה ובליעה. העצב מתפצל לשלושה סעיפים גדולים, ומכאן שמו: העצב העייני (nervus ophthalmicus, נהוג לסמנו V1) עצב תחושתי בלבד, המוביל תחושה מהקרקפת, המצח, האף (כולל רירית האף, לא כולל אזור הנחיר), הסינוס הקדמי, חלק מקרומי המוח, וחלקים מהעין: העפעף העליון, הלחמית והקרנית. עצב הלסת העליונה (Nervus maxillaris, נהוג לסמנו V2) עצב תחושתי בלבד, המוביל תחושה מהעפעף התחתון, הלחי, נחיר האף, השפה העליונה, השיניים והחניכיים בלסת העליונה, החך, גג הלוע, חלק מהסינוסים, וחלק מקרומי המוח. עצב הלסת התחתונה (Nervus mandibularis, נהוג לסמנו V3) עצב משולב תחושתי ותנועתי, פיצולים עיקריים: פיצול לקרומי המוח (בשלב מעבר העצב באזור קרומי המוח). פיצולים שונים להנעת שרירים האחראים ללעיסה, נשיכה ובליעה, וכן שרירים נוספים בלוע, בעצם הלשון ובאוזן התיכונה. עצב המכתש התחתון (nervus alveolaris inferior) מעביר תחושה מהשפה התחתונה, ורוב חלקי הלסת התחתונה: השיניים והחניכיים בלסת התחתונה, הסנטר. עצב הלחי (Nervus buccalis) מעביר תחושה מאזור הלחי, ותנועה של אחד משרירי הלעיסה. עצב האפרכסת והרקה (Nervus auriculotemporalis) מעביר תחושה מחלקים מהאוזן החיצונית ואזור הרקה. עצב הלשון (nervus lingualis) מעביר תחושה של שני השלישים הקדמיים של הלשון. (לעומת זאת, השליש האחורי של הלשון מעוצבב על ידי סעיף של עצב הלשון והלוע). עצב זה מעביר תחושת המגע של שני השלישים הקדמיים של הלשון - דרך העצב המשולש. אולם, לעצב הלשון מתנקזים גם עצבים שמקורם מעצב מיתר התוף (Chorda tympani), שהוא סעיף שמתפצל מעצב הפנים במהלכו באוזן התיכונה. הטעם בשני השלישים הקדמיים של הלשון - מועבר במסלול זה דרך עצב הפנים. תסמונת העצב המשולש (Trigeminal neuralgia) - כאב בפנים מסיבה לא ידועה אשר מתפתח במהלך החיים, לרוב בגלל לחץ של כלי דם על העצב עצמו, כאשר הכאב הוא בעיקר בחלקים האמצעיים והתחתונים של הפנים, ומאופיין בקושי לפתוח את הפה ובכאב חזק מאוד שפורץ בפתאומיות באזור הפנים כתגובה לגירויים עדינים כמו אוויר קריר, מגע ורוח. תסמונת ולנברג (Wallenberg syndrome) - (או: תסמונת המֶדוּלָה הלָטֶרלית) - סוג של שבץ נוירולוגי, המתבטאת בממצאים נוירולוגיים ספציפיים כתוצאה מנזק שנגרם באזור הצדדי של המוח המוארך. התסמונת מתבטאת בחלק מהמקרים, בין היתר, בהיעדר תחושת כאב וטמפרטורה של העצב המשולש בצד שבו התרחשה הפגיעה. כאב ראש מסוג כאב ראש מקבצי הוא כאב ראש קשה, שאינו שכיח, ובמהלכו מתרחבים כלי הדם אשר לוחצים ככל הנראה על העצב החמישי ומביאים לתחושת הכאב. תסמונת עווית של שרירי הלעיסה במחצית הפנים (Hemimasticatory Spasm) - תסמונת המאופיינת בהתכווצויות חזקות נראות לעין (ספאזמים) של שרירי הלעיסה, בדרך כלל בצד אחד של הפנים, ובתחושת כאב חזקה מאד. לרוב כוללת תסמינים נוספים כמו אטרופיה ודילול של רקמות רכות עמוקות באזור מחצית הפנים (כגון ההיפודרמיס), המקנה מראה של שקעים באזור העין, הרקה ותחת עצם הלחי (העצם הזיגומטית). לעיתים פעילות היתר של השרירים מביאה להיפרטרופיה בולטת לעין, במיוחד של שריר המאסטר. התסמונת נגרמת לרוב כתוצאה מפגיעה (כמו נוירופתיה) בענף המוטורי (התנועתי) של סעיף עצב הלסת התחתונה (V3) או כתוצאה מלחץ המופעל עליו. מדיה וקבצים בנושא העצב המשולש בוויקישיתוף ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.